עונה 17: בת זוג: אמבר ריילי; ממוצע: 27.8; מקום: ראשון
עונה 18: בת זוג: אמי פרדי; ממוצע: 27.9; מקום: שני
עונה 19: בת זוג: בת'אני מוטה; ממוצע: 36.3; מקום: רביעי
עונה 20: בת זוג: נסטיה לוקין; ממוצע: 36.6; מקום: רביעי
עונה 21: בת זוג: בינדי ארווין; ממוצע: 27.9; מקום: ראשון
משחק וטלוויזיה.
דרק עשה תפקידי תיאטרון קטנים. ב-2005 השתתף ב Chitty Chitty Bang Bang בתיאטרון בלונדון. ב-2006 גילם את דמותו של ישו בהצגה Jesus Christ Superstar בתיאטרון מילפורד בלונדון.
את קריירת המשחק המשמעותית שלו התחיל דרק בתפקיד רן (Ren) ב-2006 בהפקת המקור למחזמר פוט-לוס (Footloose: The Musical) בתיאטרון נובלו בלונדון. ההשתתפות במחזה העניקה לדרק את המועמדות לתגלית השנה בתחרות בחירת הנוער של Whatsonstage.
דרק הספיק להשתתף בתפקיד קטן בסרט הארי פוטר ואבן החכמים ב-2001.
הופעתו הראשונה בברודוויי הייתה ב-2010 במחזה בשם Burn the Floor לצד קים ג'ונסון ומרי מרפי בארבע ההרצות האחרונות של המופע. בנוסף השתתף דרק בתפקיד אורח קטן בסרט Rock of Ages של הבמאי אדם שנקמן ב-2012.
ב-2007 השתתף דרק בתוכנית DanceX ככוריאוגרף. יותר מאוחר באותה השנה התחיל דרק להשתתף בגרסה האמריקאית לתוכנית רוקדים עם כוכבים והצטרף לעונתה החמישית.
ב-2011 השתתף בתפקיד אורח בסדרה Better With You בתפקיד פיליפ המורה לריקוד.
בנוסף באותה השנה השתתף בתוכנית דוקומנטרית של ה-MTV בשם "כשהייתי בן 17"
במאי 2013 יצא לאקרנים באירופה סרטו Make Your Move 3D המוכר גם בשם Cobu 3D ובמהלך 2013 הוקרן ברחבי אירופה ואסיה. בסרט משחק דרק בתפקיד ראשי את דוני לצד הזמרת הקוריאנית בואה. הסרט מגולל את סיפור אהבתם של שני רקדנים צעירים בניו יורק הנקלעים למרכזה של יריבות בין מועדוני הריקוד המחתרתיים של אחיהם.
באותה השנה הוא הנחה את השעשועון Family Dance Off של רשת ABC העוסק בתחרות ריקודים בין משפחות.
קצת יותר מאוחר ב-2013 הצטלם דרק לפרק בעונה הרביעית של התוכנית Ridiculousness שמשודרת ב-MTV. העונה הרביעית של התוכנית עלתה לאוויר ב-2014.
ב־31.03.2014 התקיימה הפרמיירה של הסרט Make Your Move 3D בלוס אנג'לס וב־18.04.2014 הסרט יצא למסכים בארצות הברית.
בספטמבר 2014 עלתה למסך עונתה השלישית של הסדרה נאשוויל של רשת ABC, בעונה זאת השתתף דרק בתפקיד נוח ואסט.
ב-2015 שודרה בערוץ HGTV תוכנית בת 4 פרקים בשם Mark &amp; Derek's Excellent Flip בה דרק השתתף בתפקיד עצמו. בתוכנית דרק ומארק הציגו מהפך עיצובי של נכס בלוס אנג'לס.
בנוסף באותה שנה השתתפו דרק ואחותו ג'וליאן בתוכנית "קרב הליפסינק" של ערוץ SPIKE. בתוכנית הראשונה בה השתתפו (אשר שודרה במסגרת העונה הראשונה של התוכנית) ניצחה ג'וליאן את דרק, כמה שבועות לאחר מכן (יולי 2015) במהלך סיבוב ההופעות שלהם MOVE, קיימו דרק וג'וליאן קרב ליפסינק נוסף שהתקיים בניו יורק בו דרק ניצח. (מופע הליפסינק בניו יורק לא שודר בטלוויזיה ולא היה חלק מהעונה הרשמית של התוכנית).
מוזיקה.
בין לימודי הריקוד והחוגים השונים פיתח דרק אהבה גדולה לשירה. בשנים הראשונות בלונדון היה חבר בהרכב 2B1G יחד עם מארק באלאס ואחותו הצעירה ג'וליאן. יותר מאוחר הצטרפו דרק ומארק להרכב בשם Almost Amy שבו היו חברים גם הארי סליבאן, אמילי גרייס וסאם מרדר.
יותר מאוחר שונה שם ההרכב ל-BHB, Ballas-Hough Band. ב-2009 יצא דיסק ללהקה שנשא את שם ההרכב BHB.
ב-2013 השתתף דרק במופע עם המקהלה הפלהרמונית של קליפורניה שם ביצע 2 שירים ובנוסף רקד עם אמה סלייטר.
חיים אישיים.
דרק יצא עם השחקנית והזמרת הבריטית אינדיה דה ביופרט בין השנים 2000-2008. בשנת 2008 החל לצאת עם השחקנית שאנון אליזבת בת זוגו לעונה השישית של רוקדים עם כוכבים, הזוגיות הסתיימה באוגוסט 2009. בין השנים 2010-2011 יצא דרק עם הזמרת/רקדנית ואשת הטלוויזיה הבריטית שריל קול. ב-2013 יצא דרק עם השחקנית נינה דוברב הידועה מדרמת הערפדים של רשת ה-CW יומני ערפד.
פרסים והישגים.
דרק היה מועמד חמש פעמים לפרס אמי על כוריאוגרפיה יוצאת דופן.
ב-2009 הוא היה מועמד יחד עם אחותו ג'וליאן האף על ריקוד הג'ייב שלהם לשיר "Great Balls on Fire".
ב-2010 היה מועמד דרק פעמיים באותה הקטגוריה. פעם אחת לבד על שני ריקודים להם יצר כוריאוגרפיה בתוכנית רוקדים עם כוכבים. האחד פאסו-דובלה עתידני שביצע בעונה התשיעית עם ג'ואנה קרופר והשני ריקוד הקוויקסטפ שביצע עם ניקול שרזינגר בעונה העשירית.
ב-2013 בפעם הראשונה בתולדות תחרות פרסי האמי העניקו את הפרס על כוריאוגרפיה יוצאת דופן בשידור חי במעמד הטקס. כל המועמדים בקטגוריה הרכיבו ביחד ריקוד מחווה לסדרות השונות שהיו מועמדות בקטגוריות השונות בתחרות באותה השנה וביצעו את הריקוד בשידור חי במהלך הטקס יחד עם מנחה הטקס השחקן ואיש הטלוויזיה ניל פטריק האריס. דרק היה מועמד פעמיים באותה קטגוריה, פעם אחת לבד על שלוש כוריאוגרפיות שביצע בתוכנית רוקדים עם כוכבים ופעם נוספת על שתי כוריאוגרפיות משותפות לו ולרקדנית אליסון הולקר. דרק זכה באותה שנה באמי על כוריאוגרפיה יוצאת דופן בשלושת הריקודים להם ביצע כוריאוגרפיה בתוכנית רוקדים עם כוכבים, הראשון, ריקוד הקוויקסטפ שביצע עם שון ג'ונסון בעונה החמש-עשרה של התוכנית. השני, ריקוד הממבו אותו ביצע עם ג'ונסון באותה העונה והשלישי, ריקוד בסגנון מודרני שביצע עם ג'יימי גודווין.
ב-2014 היה מועמד דרק בקטגוריית כוריאוגרפיה יוצאת דופן בתחרות פרסי האמי.
ב-17 באוקטובר 2014, זכה להוקרה על ידי GLSEN -Gay, Lesbian &amp; Straight Education Network בקטגוריית ההשראה, בטקס שהתקיים בלוס אנג'לס.
בנוסף באותה שנה כזה דרק בפרס "הגוף החם" ביותר בתחרות הוליווד הצעירה.
ואף קיבל (יחד עם אחותו ג'וליאן) מעמד תואר של כבוד מאיגוד UCLA בטקס פרסי הקליידוסקופ.
ב-19 באוגוסט 2015, זכה בפרס הכוריאוגרף האהוב בארצות הברית ובפרס המיצג הטלוויזיוני האהוב ביותר (ריקוד לשיר "Elastic Hearth" של הזמרת סיה) אותו חלק עם אחותו ג'וליאן וטסנדרה צ'אבס.
בספטמבר 2015 זכה דרק בפעם השנייה בפרס על כוריאוגרפיה יוצאת דופן (יחד עם אחותו ג'וליאן וטסנדרה צ'אבס) בטקס פרסי האמי האומנותיים על הכוריאוגרפיה וביצוע הריקוד ל"Elastic Heart" של הזמרת סיה יחד עם אחותו ג'וליאן בגמר רוקדים עם כוכבים בעונה ה-20. הכוריאוגרפיה נוצרה בשיתוף פעולה של דרק וג'וליאן עם טסנדרה צ'אבס.
דרגות הכוחות המזוינים של סוריה
דרגות הכוחות המזוינים של סוריה הן כל הדרגות בהיררכיה הצבאית אשר מתקימות כיום בקרב חמש הזרועות של הכוחות המזוינים של סוריה; הצבא, חיל האוויר, חיל הים, חיל ההגנה האווירית וכוחות המשטרה והביטחון.
בין החילות מבנה הדרגות נותר דומה כמו גם שמות הדרגות, כאשר השינוי העיקרי הוא צבע הרקע של הדרגות. באופן כללי צורת הדרגות הקצונה מתחלקות לשלושה סוגים; דרגות שדה בעלות רקע מבד הסוואה (התואם למדים) אשר הסמלים עליהם מודפסים על הדרגה, דרגות רגילות בעלות רקע התואם לצבע הזרוע (כחול לחיל האוויר, ירוק לצבא וכחול כהה לחיל הים) ודרגות רשמיות הנענדות באירועים פורמליים וצורתם מעוגלת ומאורכת יותר (לעיתים דפנות הדרגה מעוטרת ברקמה מוזהבת בדפנות).
שני האלמנטים העיצוביים העיקריים הנהוגים בדרגות הקצונה והנגדים הם סמל סוריה (העיט המוזהב) אשר מופיע מדרגת ראא'ד ומעלה בגרסתו המלאה ומופיע ברוב הדרגות בגרסה מוקטנת על רקע כוכב מחומש. האלמנט השני הוא שתי חרבות סימיטר מוצלבות המופיע בארבע הדרגות הגבוהות מדרגת לואא' ומעלה.
בין כוכבים
בין כוכבים (באנגלית: Interstellar) הוא סרט מדע בדיוני אמריקאי משנת 2014. את הסרט ביים הבמאי הבריטי כריסטופר נולאן ומככבים בו מתיו מקונוהיי, מייקל קיין, ג'סיקה צ'סטיין ואן האת'וויי. הסרט זכה בפרס אוסקר לאפקטים הטובים ביותר. הסרט מתאר את מסעם של קבוצת מומחים הנשלחים בחללית דרך חור תולעת, במטרה לחפש כוכב לכת ראוי ליישוב בני אדם עקב אסון אקולוגי המאיים להחריב את האנושות בכדור הארץ. תסריט הסרט נכתב בהשראת עבודתו של הפיזיקאי קיפ תורן הגורסת כי חורי תולעת מהווים שער פוטנציאלי למסע בזמן. אחיו של נולאן, ג'ונתן, משמש כתסריטאי ראשי. הסרט מבוסס באופן מסוים על תורת היחסות הכללית של אלברט איינשטיין ועוסק בנושאים כגון מסע בחלל, חורי תולעת, פרדוקס התאומים והתארכות זמן כבידתית, חורים שחורים והעברת מידע רב־ממדית באמצעות כבידה.
אולפני האחים וורנר, שהפיצו בעבר את סרטיו של נולאן, ניהלו משא ומתן מול אולפני סרטי פרמאונט לצורך הפצת הסרט. הסרט צולם במצלמה אנאמורפית של 35 מ"מ כשהצילומים החלו באוגוסט 2013 באלברטה, קנדה והמשיכו באיסלנד. הסרט יצא לאקרנים בנובמבר 2014. הסרט הכניס 54 מיליון דולר בשבוע הראשון לאחר צאתו לאקרנים.
עם יציאתו, הסרט זכה לשבחים נרחבים ברחבי העולם מצד מבקרי קולנוע והקהל. הסרט זכה לשבחים על האפקטים פורצי הדרך שלו, המוזיקה של האנס צימר, הצילום, המשחק, הרעיון המקורי, הכתיבה ועבודת הבימוי ונחשב כאחד מסרטי המדע הבדיוני הטובים בכל הזמנים, אם כי קצב הסרט ואורכו הרב זכו לתגובות שליליות.
עלילת הסרט.